ПРОЕКТ

Приложение №11 проект

ДОГОВОР  
Днес,……................... 2013 г., в гр. Ямбол, на основание чл. 101е Глава осем „а” от Закона за обществените поръчки (ЗОП) и утвърден от Кмета на Община Ямбол протокол на Комисия от .........2013 г., се сключи настоящият договор между:


1. ОБЩИНА ЯМБОЛ, БУЛСТАТ 000970496, с адрес: ул. „Г. С. Раковски” № 7, представлявана от инж. Георги Славов– кмет и Маргарита Тодорова – нач. отдел „Бюджетно счетоводство” , наричана по-долу ВЪЗЛОЖИТЕЛ,

и

         2. ............................................., ЕИК ................................, със седалище и адрес на управление: ...................., ул. ..................................... № .............., тел........................................., e-mail:.............................., представлявано от ................................................, наричано по-долу ИЗПЪЛНИТЕЛ.

Страните се споразумяха за следното:


І. ПРЕДМЕТ НА ДОГОВОРА

Чл.1. (1). ВЪЗЛОЖИТЕЛЯТ възлага, а ИЗПЪЛНИТЕЛЯТ приема да извърши предоставяне и внедряване на  Информационна /автоматизирана/ система за електронно таксуване /самотаксуване/ и контрол за  SMS разплащане на кратковременното платено паркиране в „Синя зона” на територията на гр. Ямбол, наричана за краткост Системата, която включва: 

- предоставяне за ползване и внедряване на автоматизирана система за SMS разплащане и контрол на кратковременното платено паркиране на територията на „Синя зона” - гр. Ямбол; 

- предоставяне за ползване на 15 (петнадесет) броя безжични терминални устройства с инсталиран софтуер и обезпечени с необходимите принадлежности за работа за упражняване на контрол над SMS паркирането;

- инсталиране и внедряване на помощни програмни продукти, необходими за осъществяване на SMS паркирането;

- обучение на служители за работа с програмните продукти, специализиран софтуер и мобилни устройства;

- поддръжка, която е двадесет и четири часа, седем дни в седмицата, и мониторинг на Системата. 

 (2). Окончателното изпълнение на задълженията възложени на ИЗПЪЛНИТЕЛЯ по настоящия договор, се удостоверява с двустранно подписан между ИЗПЪЛНИТЕЛЯ и ВЪЗЛОЖИТЕЛЯ приемо – предавателен протокол.
 ІІ. ЦЕНА И НАЧИН НА ПЛАЩАНЕ
Чл. 2. (1). ВЪЗЛОЖИТЕЛЯТ ще заплати на ИЗПЪЛНИТЕЛЯ  възнаграждение в размер на ....................(цифром) %(словом..................................процента), /в случай, че процентите са различни за всеки оператор, то те се посочват отделно за всеки един от тях/.;

(2) Цената на договора по ал. 1 е окончателна и не подлежи на промяна.

Чл. 3.(1). Цената включва всички разходи за качествено изпълнение на поръчката, в това число и разходите по първоначалното внедряване на Системата, предоставяне за ползване на 15 /петнадесет/ броя безжични терминални устройства с инсталиран софтуер и обезпечени с необходимите принадлежности за работа за упражняване на контрол над SMS паркирането и тяхната поддръжка през целия срок на настоящия договор.

           (2). Начина на плащане и превеждане на сумите се уреждат със споразумителни протоколи между страните след влизане в сила на настоящия договор.

(3). Плащанията се извършват по банкова сметка на ИЗПЪЛНИТЕЛЯ:

Обслужваща банка: .............................................

- IBAN: .................................................................

- BIC: ....................................................................

  ІІІ. СРОК НА ИЗПЪЛНЕНИЕ

Чл. 4. Настоящият договор влиза в сила от датата на подписването му от двете страни и се счита за изпълнен след изплащане на пълния размер на уговореното в чл. 2 възнаграждение, при условията на чл. 3, но не повече от 3 /три/ години. 

ІV. ПРАВА И ЗАДЪЛЖЕНИЯ НА СТРАНИТЕ

 Чл. 5.  ВЪЗЛОЖИТЕЛЯТ се задължава чрез Общинско предприятие „Общински пазари и платени зони за паркиране”- гр. Ямбол”:

         1. Да организира дейността по въвеждане на режим за платено кратковременно паркиране като:

        а) експлоатира Системата и предлага заплащане на таксата за паркиране в зоните за кратковременно паркиране в гр. Ямбол чрез SMS  към номер ХХХХ;

       б) осигури за своя сметка служители /контрольори/  на Общинско предприятие „Общински пазари и платени зони за паркиране”- гр. Ямбол” които да изпълняват функцията на контролен орган за проверка на паркираните автомобили и обслужващи обаждания на крайните потребители в Центъра за обслужване.

       в) осигури за собствена сметка SIM карти от мобилен оператор по свое усмотрение, по 1бр. за всяко PDA преносимо устройство за контрол с активирана GPRS услуга.

       2.Да осигури правилна експлоатация на техниката, съгласно изискванията на производителя и препоръките на ИЗПЪЛНИТЕЛЯ.
3. Да заплати на ИЗПЪЛНИТЕЛЯ дължимото му по настоящия договор възнаграждение в указания срок;


4. Да предостави на разположение на ИЗПЪЛНИТЕЛЯ всички документи и данни необходими за изпълнение на предмета на настоящия договор; 

5. Да осигурява необходимото административно съдействие за изпълнение на настоящия договор;
            6. Да уведомява писмено ИЗПЪЛНИТЕЛЯ при възникване на непредвидени обстоятелства, които могат да доведат до спиране на изпълнението на възложената работа, в срок до 3 (три) календарни дни от датата на узнаване.
             7. При поискване от ИЗПЪЛНИТЕЛЯ да уточнява възникналите проблеми, свързани с изпълнението на този договор, в рамките на 2 (два) работни дни. 
Чл. 6. (1). ВЪЗЛОЖИТЕЛЯТ има право:

 1. Да проверява изпълнението на този договор по всяко време, по начин, не затрудняващ работата  на ИЗПЪЛНИТЕЛЯ;

 2. Да изиска и получи информация от ИЗПЪЛНИТЕЛЯ за извършената работа във всеки един момент;
 3. Да възложи корекции, поправки и допълнения, когато те са допуснати по вина на ИЗПЪЛНИТЕЛЯ.

             4. Да получи всички документи, доклади, или други продукти и материали, изготвени от ИЗПЪЛНИТЕЛЯ в изпълнение на настоящия договор.
             (2). ВЪЗЛОЖИТЕЛЯТ гарантира конфиденциалност при използването на предоставените от ИЗПЪЛНИТЕЛЯ документи по договора, като не ги предоставя на трети лица, освен ако тези трети лица имат законово основание за получаването на документите.
Чл. 7.  ИЗПЪЛНИТЕЛЯТ се задължава:
             1. Внедри автоматизирана система за SMS разплащане и контрол на кратковременното платено паркиране на територията на “Синя зона” в гр. Ямбол, за нуждите на Общинско предприятие „Общински пазари и платени зони за паркиране”- гр. Ямбол” в срок до 31.12.2013г.;
2. Да осигури за своя сметка техническата реализация на Системата, чрез цялостно й изграждане, което включва:
а) Софтуерно решение, чрез което ще се извършва обработка на получените SMS  и заявки от контролните органи, както и всичко необходимо за пълноценна работа на системата;

б) Софтуер за мобилни устройства за проверка на платени такси за паркиране;

в) Създаване и поддръжка на База данни за:

· регистрирани платени такси за паркиране на автомобилите;
· съществуващи номера на автомобили и мобилни номера на абонати; 
· регистрационни номера на автомобили, собственост на живущите на територията на зоните за кратковременно паркиране. 

3. Да обучи персонала-служители на Общинско предприятие „Общински пазари и платени зони за паркиране”- гр. Ямбол” за работа със Системата включително :

а) работа с базите данни и софтуера за обмен на информация;

б) работа по  контрол на паркирането; 

в) контрол на системата; 

г) работа в Call Centre.

4. Да осигури в реално време справка за обема на изпратените до краткия номер SMS, справка за направените заявки от контролните органи;

5. Да осигури за своя сметка 24 часова техническа поддръжка на Системата за срока на настоящият договор, включително:
а) техническата реализация на Системата, включваща - поддръжка на свързаността с МОБИЛНИТЕ ОПЕРАТОРИ, предоставения хардуер като Сървъри и предоставеният софтуер; 
б) техническото обслужване, ремонт и профилактика на техниката;

6. ИЗПЪЛНИТЕЛЯТ гарантира и се задължава, че предоставянето на Системата, в съответствие с Договора, няма да доведе до нарушаване на права на  Интелектуална собственост на трети лица;

            7. Да не разпространява пред трети лица (с изключение на подизпълнители посочени от ИЗПЪЛНИТЕЛЯ в офертата за участие в  настоящата обществена поръчка) данните и информацията, предоставени му от ВЪЗЛОЖИТЕЛЯ във връзка и по повод изпълнението на възложената му работа;
            8. Да информира ВЪЗЛОЖИТЕЛЯ за възникнали проблеми при изпълнението на предмета на настоящия договор и за предприетите мерки относно тяхното разрешаване;

            9. Да подържа точно и систематизирано деловодство, счетоводство и отчетност във връзка с изпълнение на настоящия договор;
  10. При проверки на място от страна на ВЪЗЛОЖИТЕЛЯ, ИЗПЪЛНИТЕЛЯТ се задължава да осигури присъствието на негов представител, както и да осигурява:

   а). достъп до помещения, свързани с изпълнението на възложените дейности;

   б). преглед на документи, свързани с изпълнението на възложените дейности;

11. да предостави за ползване на 15 (петнадесет) броя безжични терминални устройства с инсталиран софтуер и обезпечени с необходимите принадлежности за работа за упражняване на контрол над SMS паркирането, и поддържа същите в изправност до края на договора;
Чл. 8. ИЗПЪЛНИТЕЛЯТ има право:
             1. Да получи уговореното възнаграждение съгласно чл. 2 и чл. 3 от настоящия договор;

             2. Да иска от ВЪЗЛОЖИТЕЛЯ съдействие, информация и документи, необходими му за качественото изпълнение на предмета на настоящия договор;

      V. НЕПРЕОДОЛИМА СИЛА

Чл. 9. (1). Страните не отговарят една спрямо друга за неизпълнение или неточно изпълнение на свое задължение в резултат на настъпила непреодолима сила, в това число и за причинените от това неизпълнение вреди.

        (2). Страната, изпълнението на чието задължение е възпрепятствано от непреодолима сила, е длъжна в срок до 3 (три) календарни дни, да уведоми писмено другата страна за настъпването й, съответно – за преустановяване въздействието на непреодолимата сила.

        (3). След отпадане на обстоятелства от извънреден характер, които се определят като непреодолимата сила, страната, която е дала известието по алинея 2, в срок от 3 (три) календарни дни уведомява другата страна с писмено известие за възобновяване на изпълнението на договора.

     (4). Докато трае непреодолимата сила, изпълнението на задълженията по настоящия договор се спира.
     (5). Не може да се позовава на непреодолима сила онази страна, чиято небрежност или умишлени действия или бездействия са довели до невъзможност за изпълнението на настоящия договор.
VІ. НЕУСТОЙКИ
Чл. 10. (1). Ако ИЗПЪЛНИТЕЛЯТ не изпълни възложената услуга или част от нея, или изискванията за нея съгласно настоящия договор, или не изпълни други договорени дейности в установения по договора срок, същият дължи на ВЪЗЛОЖИТЕЛЯ неустойка в размер на 500 лв. (петстотин лева) за всеки просрочен ден, но не повече от 30 % (тридесет процента) от прогнозната стойност на обществената поръчка.
            (2). При прекратяване на договора по чл. 11, ал. 1, т. 1, ВЪЗЛОЖИТЕЛЯТ не дължи неустойки, лихви и пропуснати ползи на ИЗПЪЛНИТЕЛЯ.

             (3). При прекратяване на договора по чл. 11, ал. 1, т. 1, ВЪЗЛОЖИТЕЛЯТ дължи на ИЗПЪЛНИТЕЛЯ заплащане за извършената и не разплатена услуга.
VІІ. ПРЕКРАТЯВАНЕ НА ДОГОВОРА.

Чл. 11. (1). Настоящият договор може да бъде прекратен:

   1. По взаимно съгласие между страните, изразено в писмена форма.


   2. При констатирани нередности с изпращане на едностранно писмено предизвестие от ВЪЗЛОЖИТЕЛЯ до ИЗПЪЛНИТЕЛЯ. Нарушенията се констатират от определени длъжностни лица от ВЪЗЛОЖИТЕЛЯ с изготвяне на протокол.
       
  3. ВЪЗЛОЖИТЕЛЯ може едностранно да прекрати настоящия Договор чрез писмено предизвестие от 15 (петнадесет) календарни дни, отправено до ИЗПЪЛНИТЕЛЯ, в случай, че по отношение на ИЗПЪЛНИТЕЛЯ бъде открито производство по несъстоятелност, бъде обявен в несъстоятелност или банкрут, по отношение на него бъде открито производство по ликвидация, или бъде лишен от правоспособност да извършва подобен вид услуга сходен с предмета на настоящия договор. 
              (2). Настоящия договор се счита за изпълнен след настъпване на обстоятелствата посочени в чл. 4 от настоящия договор;

VІІІ. ИЗМЕНЕНИЕ НА ДОГОВОРА

Чл. 12. (1). Страните по договора не могат да го изменят.

 (2). Изменение на договора се допуска по изключение:

 1. когато в резултат на непреодолима сила и/или непредвидени обстоятелства се налага промяна в сроковете на договора, или

2. Когато са настъпили съществени промени във финансирането на обществената поръчка, предмет на договора, извън правомощията на ВЪЗЛОЖИТЕЛЯ, които той не е могъл или не е бил длъжен да предвиди и предотврати или да предизвика, или
3. В случаите по чл. 43, ал. 2 от Закона за обществените поръчки
ІХ. ЗАКЛЮЧИТЕЛНИ РАЗПОРЕДБИ
Чл.13. ВЪЗЛОЖИТЕЛЯТ не носи отговорност за поръчки, които не са достигнали до него от крайният клиент, както и съобщения недоставени до крайният клиент, ако те са по вина на ИЗПЪЛНИТЕЛЯ или МОБИЛНИТЕ ОПЕРАТОРИ.
Чл.14. (1). ИЗПЪЛНИТЕЛЯТ осигурява гаранционна поддръжка на Системата като гаранционният срок започва да тече от датата на подписване на протокол за въвеждане на системата в експлоатация;
 (2). ИЗПЪЛНИТЕЛЯТ гарантира нормалното функциониране на Системата при спазване на условията, описани в ниво на сервизно обслужване;


(3). Всички дефекти, за срока на настоящия договор, които не са причинени от неправилно действие на ВЪЗЛОЖИТЕЛЯТ посредством служители на Общинско предприятие „Общински пазари и платени зони за паркиране”- гр. Ямбол” се отстраняват от и за сметка на ИЗПЪЛНИТЕЛЯ;

Чл. 15. (1). Нищожността на някоя клауза от настоящия договор или на допълнително уговорени условия не води до нищожност на друга клауза или на договора като цяло.


  (2). Страните ще решават споровете възникнали при или по повод изпълнението на настоящия договор или свързани с неговото тълкуване, недействителност, неизпълнение или прекратяване по взаимно съгласие и с допълнителни споразумения, а при не постигане на такива, спорът ще се отнася за решаване пред компетентния съд на територията на Република България по реда на Гражданско процесуалния кодекс.


  (3). За неуредените в настоящия договор въпроси се прилагат разпоредбите на действащото българско законодателство.


        Настоящия договор се състави в три еднообразни екземпляра – един за ИЗПЪЛНИТЕЛЯ и два за ВЪЗЛОЖИТЕЛЯ и влиза в сила от датата на подписването му.

Неразделна част от настоящия договор са следните приложения:
1/ Офертата и ценовото предложение на ИЗПЪЛНИТЕЛЯ;
ЗА ВЪЗЛОЖИТЕЛ:



ЗА ИЗПЪЛНИТЕЛ:

............................................................

..............................................

ГЕОРГИ СЛАВОВ



            ..................................             

КМЕТ НА ОБЩИНА ЯМБОЛ

                                                                                                



………………………………………..

МАРГАРИТА ТОДОРОВА

НАЧАЛНИК ОТДЕЛ „БЮДЖЕТНО 

СЧЕТОВОДСТВО”

